Kazimieras Alchimavičius

**Kazimieras Alchimavičius** (, 1840 m. gruodžio 20 d.  Dambrava – 1916 m. gruodžio 31 d. Varšuva) – dailininkas.

Mokėsi Vilniuje. Už dalyvavimą 1863–1864 sukilime ištremtas į Sibirą (iki 1869). Apie 1871–73 mokėsi Varšuvos piešimo mokykloje, V. Gersono studijoje, 1873–75 – Miuncheno dailės akademijoje. 1876–78 gyveno Prancūzijoje. 1877 m. pabaigoje ar 1878 m. dailininkas apsigyveno Varšuvoje, 1880 m. čia atidarė tapybos studiją, nuo 1890 m. dėstė piešimą Bronislavos Posvikovos tapybos ir skulptūros mokykloje. K. Alchimavičius mirė 1916 m. gruodžio 31 d. Varšuvoje, palaidotas Povonzkų kapinėse. 

Dalyvavo parodose Lenkijoje, Vilniuje (1888), Paryžiuje (1881–1900), Vienoje (1882), Odesoje (1890), Miunchene (1892).

## Kūryba
Kazimierą Alchimavičių labiausiai išgarsino didelio formato paveikslai, vaizduojantys Lietuvos senovę, ir ypač pagonybės laikų istoriją ir mitologiją („Milda“, „Gedimino laidotuvės“, „Lizdeika su dukterimi Pajauta ant Perkūno šventyklos griuvėsių“, „Margirio mirtis“ ir kt.). Dėl šios priežasties jis dažnai yra vadinamas pagoniškos Lietuvos tapytoju, „tapybos Adomu Mickevičiumi“.

Dailininkas tapė monumentalias neoromantines kompozicijas Lietuvos istorijos ir mitologijos temomis, Vilniaus apylinkių, Tatrų ir Peninų kalnų peizažus, buitines kompozicijas, portretus, sukūrė paveikslų 1863 m. sukilimo ir tremties temomis, paveikslų ir sieninės tapybos kompozicijų bažnyčioms. Dažnai įkvėpimo jis sėmėsi iš poetų romantikų kūrybos, sukūrė 12-os paveikslų ciklą Adomo Mickevičiaus poemos „Ponas Tadas“ motyvais.

Sukūrė paveikslų istoriniais, legendų („Kęstučio mirtis“, „Gedimino laidotuvės“ 1888, „Milda“ 1910), religiniais (Švč. Trejybė Liublino katedroje) siužetais, Prancūzijos, Lietuvos peizažų, buitinių scenų („Vaikai prie miško“, „Laidotuvės Urale“ 1873), portretų („Maurė“), iliustracijų (A. Mickevičiaus „Ponui Tadui“ 1903, J. I. Kraszewskio „Vitolio raudai“), sienų tapybos kompozicijų (Šv. Kotrynos bažnyčioje Sankt Peterburge). Tapė ant fajanso, porceliano, sukūrė skulptūrų (krucifiksas Bžezinų bažnyčioje). Kūrinių turi Lietuvos nacionalinis dailės muziejus.

## Dailės darbų galerija

Lizdeika su duktere Pajauta ant griuvėsių Perkūno žinyčios.jpg| Lizdeika su duktere Pajauta ant griuvėsių Perkūno žinyčios, 1876
Zingara.jpg| Čigonė, 1879
Defence of Olsztyn (Silesia) in 1587.png| Olštyno gynyba, 1881
Kazimierz Alchimowicz - Landscape - MNK II-a-828 - National Museum Kraków.jpg| Peizažas, 1886
Kazimieras Alchimavičius Tatrų slėnyje.jpg| Tatrų slėnyje, 1887
Funeral of Grand Duke of Lithuania Gediminas, painting by K. Alchimowicz, 1888.jpg| Paveikslas, kuriame yra vaizduojamos Lietuvos didžiojo kunigaikščio Gedimino laidotuvės, 1888
Kazimierz Alchimowicz - Milda, Bogini miłości (1890).jpg| Milda, 1890
Kazimier Alchimovič Śviciazianka.jpg| Svitezietė, 1898-1900
Alchimowicz-Kapliczka na górze Biruty.jpg| Birutės kalno koplyčia, 1899
Kazimieras Alchimavičius Vandens malūnas.jpg| Vandens malūnas, 1901
Alchimowicz-Pejzaż z bocianem.jpg| Peizažas su gandru, 1905
Kazimierz Alchimowicz - Żniwa 1902.jpg| Rugiapjūtė Lietuvoje, 1902
Alchimowicz Przydrożny krzyż.jpg| Pakelės kryžius, 1905
Kazimierz Alchimowicz - The Nobleman and the Peasant (1908).jpg| Valstietis ir bajoras, 1908
Alchimowicz Goddess Milda.jpg| Milda, 1910
Kazimieras Alchimavičius Birutė.jpg| Birutė, 1914


## Šaltiniai

## Nuorodos
* Kazimieras Alchimavičius
* Kazimieras Alchimavičius